ZAPISNIK
21. sjednice Vijeća Mjesnog odbora Horvati, održane 17. veljače 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 20,00 sati.

NAZOČNI: 
Članovi Vijeća: Dubravko Herceg, Siniša Babić, Vjekoslav Palijaš, Martin Širanović i Stjepan Mavračić
Članovi Vijeća Gradske četvrti Brezovica: Ivica Mavračić, Zlatko Katulić i Zdravko Harmicar
Stručni referent: Stjepan Tomislav Križanić
Predsjednik Vijeća Vjekoslav Palijaš pozdravlja nazočne otvara sjednicu, utvrđuje da je su na sjednici prisutni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 20. sjednice. U raspravi sudjeluju svi članovi. 
Siniša Babić zamolio ispravak adrese Udruge jagodara iz Pavučnjak u Rakov potok. Traži ispravak da Vijeće Gradske četvrti nije izglasalo Plan komunalnih aktivnosti već je izglasalo Prijedlog prioriteta plana komunalnih aktivnosti u 2023., ispravak pod pitanja i prijedlozi na pitanje gdje je asfalterski odgovor je ne nigdje već sredstva su potrošena na zimsku službu i redovno održavanje. 
Dubravko Herceg vezano uz zaključak o sanaciji – obnovi uspornika naglasio je da je on suzdržan za obnovu, a za nove je protiv jer se treba provesti o novima anketa stanovnika. Prigovor pod Ad. 2. – umjesto „bitno je utjecalo“, traži ispravak upisa „predlagalo je akcije koje je vijeće Mjesnog odbora smatralo važnim za naselje“. Vezano uz ventil, traži da se napiše da je vezano uz raspravu o svlačionici nogometnog kluba a ne o cijelom grijanju unutar doma. Pod pitanja i prijedlozi – geodetsko snimanje nadopisati da je geodetska izmjera bila pokrenuta u prijašnjem sazivu a bez izmjere više se neće moći raditi na nogostupima u ulicama Horvati, Premužički put do Širanovića i ostalim ulicama.
Predsjednik zatvara raspravu i daje na glasanje zapisnik sa 20. sjednice Vijeća Mjesnog odbora Horvati s gore navedenim ispravcima.
[bookmark: _GoBack]Jednoglasno (5 „za“), prihvaćen je zapisnik i nadopune zapisnika sa dvadesete sjednice.
Predsjednik otvara raspravu o dnevnome redu. Nakon rasprave predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.
DNEVNI RED
1. Prijedlog Financijskog plana Mjesnog odbora Horvati za 2023. – donošenje zaključka,
2. Prijedlozi za asfalterski program za 2023.,
3. Utvrđivanje Plana korištenja sredstava s pozicije ostalih nespomenutih rashoda poslovanja Mjesnog odbora Horvati za 2023. – donošenje zaključka,
4. Izmjena Odluke o osnivanju mjesnih odbora – davanje mišljenja,
5. Zahtjev za korištenje prostora
6. Pitanja i prijedlozi

Ad. 1. – Prijedlog Financijskog plana Mjesnog odbora Horvati za 2023.

Vjekoslav Palijaš otvorio je prvu točku dnevnoga reda, dao je informacije vezane uz točku dnevnoga reda, konstatirao je da su članovi Vijeća materijal primili u elektronskom obliku ali i fizički na samoj sjednici. otvorio je raspravu u kojoj su sudjelovali svi članovi Vijeća. 
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
FINANCIJSKI PLAN
Mjesnog Odbora Horvati
za 2023.

Članak 1.
Financijski plan Mjesnog odbora Horvati za 2023. (dalje u tekstu: Plan) sastoji se od:

PRIHODA:									178.270,00 EUR
RASHODA:									178.270,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	178.270,00

	6711
	PRIHODI ZA FINANCIRANJE RASHODA POSLOVANJA
	178.270,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	178.270,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	670,00

	Izvor 4.1. PRIHOD OD KOMUNALNE NAKNADE
	168.060,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	168.060,00

	 
	ODRŽAVANJE JAVNIH ZELENIH POVRŠINA
	39.050,00

	 
	ODRŽAVANJE NERAZVRSTANIH CESTA
	129.010,00


Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora.

Ad.2 - Prijedlozi za asfalterski program za 2023.

Vjekoslav Palijaš otvara drugu točku dnevnoga reda asfalterski program za 2023., daje informacije i otvara raspravu u kojoj su sudjelovali svi članovi Vijeća. 
Stjepan Mavračić zatražio unos ulica Horvati i Premužički put u asfalterski program.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
ZAKLJUČAK
o asfalterskom programu Mjesnog odbora Horvati za 2023. 

1. Vijeće Mjesnog odbora Horvati predlaže da se u asfalterski program Mjesnog odbora Horvati za 2023., uvrste akcije:
· Asfaltiranje ulice Prevendari (200x1,5 metara)
· Asfaltiranje ulice Horvati odvojak kod kbr. 59 (50x3,5 metara)
· Asfaltiranje ulice Horvati odvojak kod kbr. 19 (50x3,5 metara)
· Asfaltiranje javnog puta k.č. 1501/3 k.o. Horvati
· Asfaltiranje ulice Horvati
· Asfaltiranje ulice Premužički put
2. Ovaj se zaključak dostavlja Vijeću Gradske četvrti Brezovica na postupanje.

Ad. 3. - Utvrđivanje Plana korištenja sredstava s pozicije ostalih nespomenutih rashoda    
               poslovanja Mjesnog odbora Horvati za 2023.

Vjekoslav Palijaš otvara treću točku dnevnoga reda Utvrđivanje Plana korištenja sredstava s pozicije ostalih nespomenutih rashoda poslovanja Mjesnog odbora Horvati za 2023., i otvara raspravu u kojoj su sudjelovali svi članovi Vijeća.  
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
ZAKLJUČAK 
o utrošku sredstava s pozicije ostali nespomenuti rashodi poslovanja

I. Vijeće Mjesnog odbora Horvati iz Razdjela Proračuna Grada Zagreba 0502, na poziciji 303 - 3299, "Ostali nespomenuti rashodi poslovanja" za 2023. raspolaže sa 670,00 eura.
	II. Vijeće Mjesnog odbora Horvati predlaže utrošak sredstava iz točke I. ovog zaključka na sljedeći način:
1. Protokolarne potrebe i nepredviđeni troškovi 
(aranžmani i lampaši)			                                     170,00 eura
2. sanitarni materijal za potrebe čišćenja prostora Horvati	              500,00 eura
                                                                             Ukupno:                  670, 00 eura
	  III. Ovaj će se zaključak dostaviti Gradskom uredu za mjesnu samoupravu, civilnu 
               zaštitu i sigurnost.

Ad. 4. - Izmjena Odluke o osnivanju mjesnih odbora

Vjekoslav Palijaš otvara četvrtu točku dnevnoga reda vezanu uz Izmjenu Odluke o osnivanju mjesnih odbora, otvara raspravu u kojoj su sudjelovali svi članovi Vijeća.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o Izmjeni Odluke o osnivanju mjesnih odbora 

1. Vijeće Mjesnog odbora Horvati raspravljalo je o Izmjeni Odluke o osnivanju mjesnih odbora.
2. Vijeće Mjesnog odbora Horvati prima na znanje inicijativu i naglašava da MO Horvati zbog svoje veličine i specifičnosti trebaju ostati u granicama u kojim se trenutno nalaze i u sastavu četvrti kojoj trenutno pripadaju.
3. Ovaj se zaključak dostavlja Vijeću Gradske četvrti Brezovica na postupanje

Ad. 5. - Zahtjev za korištenje prostora Suzana Holetić 

Vjekoslav Palijaš otvara petu točku dnevnoga reda vezanu uz Zahtjev za korištenje prostora, otvara raspravu u kojoj su sudjelovali svi članovi Vijeća. Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Suzani Holetić, Horvati 55, 10436 Rakov potok, odobrava se jednokratno korištenje MO Horvati, dana 11. ožujka 2023. od 18:00 do 22:00 sati. 
2. Prostor iz točke 1. ovog zaključka, koristit će Suzana Holetić, Horvati 55, 10436 Rakov potok, uz plaćanje naknade. 
3. Suzana Holetić, Horvati 55, 10436 Rakov potok, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 6. - Pitanja i prijedlozi

Vjekoslav Palijaš otvara šestu točku dnevnoga reda, otvora raspravu. 
Dubravko Herceg zatražio je da Elicom promijeni neispravne lampe javne rasvjete u Premužičkom putu. Zatražio je da se uputi zamolba za čišćenje potoka Bukovica prema Hrvatskim vodama.
Stjepan Mavračić na dječjem igralištu u Derdićima polomljene su letvice na klupici i kao takve su opasne za djecu koja se tamo igraju. Zatražio je popravak istih ali i farbanje i pregled samih sprava koje bi trebalo redovito održavati. Traži pismeni odgovor o učinjenom.
Vjekoslav Palijaš predložio je članovima da se razmisli o nadopuni sprava na dječjim igralištima.
Stjepan Mavračić zatražio je pismeni odgovor vezan uz dosad učinjenom po pitanju katastarske izmjere za Mjesni odbor Horvati.
Vjekoslav Palijaš, obzirom da se više nitko nije javio za riječ, zatvara točku i završava se sjednica. 
Sjednica je trajala do 21,45 sati



KLASA: 024-08/23-03/387
URBROJ: 251-13-11-8/004-23-2
Horvati, 17. veljače 2023.



Zapisničar
Stjepan Tomislav Križanić




Predsjednik
Vijeća Mjesnog odbora 
Horvati

 Vjekoslav Palijaš
